ĒKU KRĀSU PASES IZGATAVOŠANA UN SASKAŅOŠANA

**Krāsu pases izgatavošana un saskaņošana**        Visām pilsētas ēku, žogu un vārtu fasādēm jābūt kvalitatīvām, arhitektoniski izveidotām un pabeigtām, un patvaļīgs fasādes krāsojums vai fasādes apdare ar kādu apdares materiālu nav pieļaujama, krāsošana ir jāveic saskaņā ar pasi ēkas fasādes krāsu risinājumam (turpmāk krāsu pase) vai ēkas renovācijas (rekonstrukcijas) projektā akceptēto krāsojumu.  
        Ēku fasāžu krāsošanu nevar uzsākt, pirms nav izstrādāta ēkas krāsu pase un izvēlētais risinājums saskaņots ar Daugavpils pilsētas galveno mākslinieci.  
        Krāsu pases var izstrādāt profesionāls arhitekts vai mākslinieks, bet saskaņojumu veic pilsētas galvenā māksliniece. Krāsu pasi par samaksu var pasūtīt arī Departamenta Pilsētvides nodaļā. (skat. [kontakti](http://www.daugavpils.lv/fckeditor/editor/fckeditor.html?load=421" \o "Kontakti))  
        Ar saskaņotu krāsu pasi pasūtītājam ir jāgriežas Departamenta būvvaldē, lai saņemtu būvatļauju iecerētajiem fasādes rekonstrukcijas darbiem.  
        Atsevišķi stāvošām būvēm ārpus pilsētas centra un galvenajām ielām, krāsu pasi var izstrādāt ēkas īpašnieks, bet tā jāsaskaņo ar pilsētas galveno mākslinieci un būvvaldē jāsaņem būvatļauja.  
        Krāsojuma atjaunošanai esošos toņos, ja līdz šim ir izstrādāta krāsu pase, jauna krāsu pase nav nepieciešama, ja saņemts Departamenta (galvenās mākslinieces, kultūras pieminekļiem - arī pieminekļu inspektora) saskaņojums esošā krāsu risinājuma saglabāšanai.  
  
        Krāsu pases sastāvs:  
                1.   Ziņas par objektu - adrese, īpašnieks;  
                2.   Ziņas par projekta pasūtītāju - juridiskā adrese, tālruņa numurs;  
                3.   Esošās situācijas fotouzņēmums (digitālā formā) - raksturīgākā fasāde vai fasādes;  
                4.   Arhitektoniski sarežģītiem, detalizētiem objektiem - arī fasāžu fragmentu un detaļu fotogrāfijas (digitālā formā).  
                5.   Krāsu nosacītā marķējuma atšifrējums pēc projekta realizācijai izvēlētā krāsu  
                6.   kataloga (toņa numurs), pievienojot krāsu kontrolparaugus;  
  
        Iesniedzamie dokumenti krāsu pases izgatavošanai:  
                1.   [Iesniegums](http://www.daugavpils.lv/userfiles/file/Pilsetplanosanas%20un%20buvniecibas%20departaments/Veidlapas/Iesniegums.pdf" \o "Iesniegums), kurā ir norādīta ēkas adrese un īpašnieks;  
                2.   Īpašuma tiesību apliecinošu dokumentu kopija;  
                3.   Ēkas fasādes fotogrāfijas.  
        Ja krāsu pasi ir izstrādājis profesionāls arhitekts vai mākslinieks, minētajiem dokumentiem jābūt pievienotiem krāsu pasei.  
        Iesnieguma izskatīšanas termiņš ir 14 dienas.  
        Krāsu pases izsniedz Departaments, kuras saskaņo pilsētas galvenā māksliniece, kultūras pieminekļiem - arī pieminekļu inspektore. Ja krāsu pase iesniegta saskaņošanai, tā tiks saskaņota 7 dienu laikā vai izsniegts pamatots atteikums.  
        Krāsu pases ir spēkā - ja ar projektu nav noteikts cits derīguma termiņš - līdz jaunas krāsu pases izstrādāšanai attiecīgajam objektam, bet ne ilgāk kā 2 gadus.  
  
        Saņemamie dokumenti  
        [Pase ēkas fasādes krāsu risinājumam](http://www.daugavpils.lv/userfiles/file/Pilsetplanosanas%20un%20buvniecibas%20departaments/Veidlapas/krasu%20pase.pdf" \o "Pase ēkas fasādes krāsu risinājumam)